De pityusiske øyer

De pityusiske øyer, eller Pityusene, (spansk: Pitiusas; katalansk: Pitiüses; fra gresk: πιτύα pitýa – «Furuøyene») er en øygruppe bestående av de sørvestlige øyene i Balearene: Ibiza, Formentera, Espalmador, samt flere mindre øyer.

Navnet Pityusene kommer fra det gammelgreske Πιτυοῦσσαι Pityoussai. Grekerne kalte øyene «Furuøyene» på grunn av de daværende store furuskogene som fantes over hele Balearene.

Ibiza og Formentera er de eneste av øyene som har fast bosetning. Pityusene er skilt fra resten av Balearene, Mallorca og Menorca (også kalt Islas Gimnesias, De gymnesiske øyer) av den brede Mallorcakanalen, som har dybder på over 600 meter.

Referanser 

Øyer i Spania
Øyer i Balearene